תי

**תוספת מס 2 לאוגדן נוסח 8 שאלות תשובות מ"י לאוכלוסייה הגבלות איום הקורונה**

**מחלקת חירום/אגף המבצעים**

**-בלמ"ס-**

**סימוכין:62679320**

**01 יולי 2020 עדכון מס' 2 לנוסח מס' -8**



**אוגדן שאלות ותשובות מ"י לאוכלוסייה – עבור המוקדים ופנקס הכיס לשוטר**

**הנחיות ודגשי מב"צ ויועמ"ש מ"י, בהתאם לתיקון לתקש"ח מ- 30/6/2020**

**לאור הגבלת הפעילות בתחום המרחב הציבורי, נגיף הקורונה**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **החל מ-**  **30/6/2020**  **ועד-**  **09/07/2020** | 1. בכל עת לא ישהו באירוע (באולם או גן לשמחות או לאירועים) מספר אנשים ביחס של יותר מאדם אחד לכל 2 מ"ר בשטח שבו מתקיים האירוע, ואולם לא ישהו באירוע מספר אנשים העולה על המפורט להלן (למעט עובדי האולם)    1. בחתונה ובאירוע לציון בר מצווה או בת מצווה או באירוע דומה בדתות אחרות – 250 אנשים.    2. באירוע לציון טקס דתי שאינו חתונה/ בר/בת מצווה, ובכלל זה אירוע להולדת בן או בת או אירוע דומה בדתות אחרות – 50 אנשים (עד היום ניתן היה לקיים אירוע כזה בהשתתפות 250 איש). | **יועמ"ש/אג"מ** |
| **החל מ-10/07/2020**  **ועד-**  **31/07/2020** | 1. חתונה, בר מצווה או בת מצווה בתקופה שבין 10.7.20 – 31.7.20, או באירוע דומה בדתות אחרות **שנערך בשטח פתוח** של האולם או של גן שמחות או אירועים, יוכלו להשתתף עד 250 איש. באירוע כזה במבנה יוכלו להשתתף מספר שאינו עולה על 50 אחוז מהתפוסה המרבית של המקום ובכל מקרה לא יותר מ- 100 איש. | **יועמ"ש/אג"מ** |

**טבלת ריכוז הגבלת ההתקהלות**

|  |  |  |  |
| --- | --- | --- | --- |
| **תאריך** | **חתונה/בר מצווה/בת מצווה**  **(רק באולם או בגן שמחות/אירועים)** | **טקס דתי אחר שאינו חתונה/בר מצווה/בת מצווה** | **אירוע שאינו טקס דתי (למשל – מסיבת סיום)** |
| **30.6**  **עד**  **9.7** | **עד 250 איש**  (גם אם באולם יש חלק בנוי וגן פתוח). | **עד 50 איש**  במבנה או בשטח פתוח | **עד 50 איש**  בשטח פתוח בלבד |
| **10.7**  **עד**  **31.7** | 250 איש, ובלבד שבתוך מבנה לא ישהו יותר מ **100** איש | **עד 50 איש**  במבנה או בשטח פתוח | **עד 50 איש**  בשטח פתוח בלבד |

**ריענון וחידוד ההנחיות לגבי אזורים שמוכרזים כמוגבלים**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **התקהלות באזור מוגבל** | התקהלות הוגדרה כשהייה בסמיכות של- 10 אנשים או יותר. | **יועמ"ש/אג"מ** |
| **לוויה** | לוויה – הוגבלה עד 20 אנשים בשטח פתוח. | **יועמ"ש/אג"מ** |
| **איסור יציאה מהאזור המוגבל** | 1. אדם המתגורר בדרך קבע באזור מוגבל, אינו רשאי לצאת ממנו אלא לאחת מהמטרות שנקבעו בתקנות. מי שאינו תושב קבע באזור המוגבל רשאי לצאת ממנו. 2. המטרות בגינן מותר לתושב אזור המוגבל לצאת ממנו: 3. קבלת טיפול רפואי חיוני שלא ניתן לקבל בתוך האזור המוגבל. 4. הליך משפטי שמחייב נוכחותו של אותו אדם מחוץ לאזור המוגבל. 5. שוטר, חייל או איש צוות רפואי היוצא מהאזור המוגבל במסגרת תפקידו. 6. הלוויה של קרוב משפחה מדרגה ראשונה הנערכת מחוץ לאזור המוגבל. 7. העברה של קטין שהוריו חיים בנפרד אל ההורה המתגורר מחוץ לאזור המוגבל ובלבד שאותו הורה הוא ההורה המשמורן או מצוי במשמורת משותפת. 8. ועדת השרים קבעה כי עובד רשאי לצאת מהאזורים שהוכרזו כמוגבלים גם לצורך הגעה למקום עבודה וחזרה ממנו, וכן תלמיד רשאי לצאת ממנו לצורך בחינת בגרות וחזרה ממנו. 9. בנוסף, תושב האזור המוגבל רשאי לצאת ממנו לצורך חיוני אחר שאינו מופיע ברשימה שבסעיף זה, זאת רק אם יש בידי התושב אישור של מי שהוסמך לכך על ידי ראש רשות החירום הלאומית (רח"ל), המכיר בצורך החיוני. תושבי האזור המוגבל יוכלו לפנות לרח"ל לקבלת אישורים בהתאם לנוהל שרח"ל פרסמה. | **יועמ"ש/אג"מ** |
| **איסור כניסה לאזור המוגבל** | כניסה לאזור המוגבל תתאפשר רק מהטעמים הבאים:   1. כניסת גוף הצלה (כב"א מד"א) הפועל במסגרת תפקידו, וכן משטרת-ישראל, צבא הגנה לישראל ושירות ההתגוננות האזרחית, לצורך מתן סיוע. 2. כניסת אדם המתגורר דרך קבע באזור המוגבל. 3. כניסת איש צוות רפואי, עובדי רפואה, באישור משרד הבריאות. 4. כניסת עובדים סוציאליים לפי חוק מכוח דין. 5. כניסת עובדי רווחה במחלקה לשירותים חברתיים שהוגדרו כחיוניים על ידי הרשות המקומית. 6. עובדי רווחה העובדים במקום המפורט בשירותי רווחה, שקיבלו אישור ממשרד העבודה והרווחה. 7. כניסת עיתונאי ועובד מקצועות התקשורת, שנושאים תעודה של לשכת העיתונות הממשלתית או איגוד העיתונאים. 8. כניסה לצורך אספקת מוצרים ושירותים חיוניים לרבות שירותי חשמל, מים, תקשורת ופסולת. 9. העברה של קטין שהוריו חיים בנפרד על ידי אחד מהוריו לביתו של ההורה השני. 10. הגעה למקום העבודה וחזרה ממנו, וגם הגעה לבחינת בגרות וחזרה ממנה. 11. בנוסף רשאי אדם להיכנס לאזור המוגבל לצורך חיוני אחר, זאת רק אם יש בידיו אישור על מי שהוסמך לכך על ידי ר' רח"ל, המכיר בצורך, ניתן לפנות לרח"ל לקבלת אישורים לפי הנוהל שרח"ל פרסמה. | **יועמ"ש/אג"מ** |
| **התוו הסגול לעניין התקהלות באזורים שהוכרזו כמוגבלים** | איסור על התקהלות **גובר** על התו הסגול בשכונות/אזורים מוגבלים.  כלומר- איסור התקהלות של- 10 איש חל לגבי כל בית עסק באזור המוגבל (מסעדה, פאב, מועדון, אולם אירועים וכו'). | **רמ"ד רישוי**  **סנ"צ מיה וינקלר** |

**מענה לשאלות כלליות של הציבור**

|  |  |  |
| --- | --- | --- |
| **נושא/שאלה** | **תשובה** | **מקור/המשיב** |
| **קיום אירוע דתי (חתונה /בת מצווה/בר מצווה) במקום שאינו באולם אירועים או גן שמחות (בעל רישיון עסק),**  **לדוגמא: בחצר הבית, או בבית כנסת, או אולם ללא רישיון עסק** | ההגבלה היא **עד 50 אנשים.** | **רמ"ד רישוי**  **סנ"צ מיה וינקלר** |
| **האם מותר לקיים אירועי טקס דתי עד 250, במקום אחר?** | מותר לקיים אירועים לציון טקס דתי, באולם אירועים או בגן אירועים בעל רישיון עסק מתאים בלבד. | **חמ"ל משרד הבריאות (סיגל)** |
| **מה הם הטקסים הדתיים המותרים?** | הטקסים הדתיים המותרים הינם:   * חתונה * אבל ואזכרה * בר/בת מצווה * חנוכת בית * זבת בת * פדיון הבן * ברית   \*\*\*או אירוע דומה (כמצוין לעייל) בדתות אחרות.  \*\*\*כל השאר ככל הנראה מנהגים ולכן נכון להיום אסורים. | **חמ"ל משרד הבריאות (סיגל)** |
| **חלוקת האורחים באולם האירוע** | הבהרה לגבי אולמות שמחה:  לא ניתן לקיים במקביל, אירוע בחלק הפתוח 250 אנשים ובחלק הסגור 50 אנשים, שהם סה"כ 300 אורחים של אותו אירוע, (באירוע ישתתפו מקסימום 250 אנשים בהתאם לתוו הסגול ולא יותר).  יחד עם זאת ניתן לקיים שני אירועים נפרדים בהתאם לתפוסה המותרת בתוו הסגול, **ובתנאי שיש** הפרדה מלאה במתחמים, כולל שירותים נפרדים וצוות שנותנים שירות בנפרד לכל אירוע. | **רמ"ד רישוי**  **סנ"צ מיה וינקלר** |
| **עריכת מופעי תרבות** | הבהרה לגבי מקום לעריכת מופעי תרבות:  מופעים יכולים להיערך גם במקום פתוח, באופן שבו יש יכולת לקיים הנחיות של משרד הבריאות כולל גידור ושליטה על כמות קהל- 250 אנשים (ובאישור משרד התרבות והספורט 500 אנשים).  לדוגמה- ניתן לקיים מופע בפארק הירקון כנ"ל בגן הפעמון בירושלים. | **רמ"ד רישוי**  **סנ"צ מיה וינקלר** |
| **הפעלת מתקנים מתנפחים** | הבהרה לגבי מתנפחים:  ג'ימבורי עדיין סגור.  מתנפחים בחוץ, באוויר, ניתן בתנאים של עד 2 מתנפחים ללא מים. | **רמ"ד רישוי**  **סנ"צ מיה וינקלר** |

**על מנת לבלום את נגיף הקורונה, יש להמשיך להישמע להנחיות משרד הבריאות בדבר: שמירה על ריחוק פיזי, עטית מסכות במרחב הציבורי ושמירה על היגיינה.**

**ריכזה כתבה וערכה:**

**דליה סלומון, רפ"ק**

**ר' חו' שת"פ ורשויות**

**'זה בידיים שלנו, ביחד ננצח את נגיף הקורונה'**

**בברכה,**

**גל גלעד, סנ"צ**

**רמ"ד חוסן והכוונת אוכלוסייה**

**מחלקת חרום / חטיבת המבצעים**

**לשירותכם: מוקד מידע משטרת-ישראל: 110, מוקד משרד הבריאות: 5400\*, מוקד מידע פקע"ר:104, מוקד מד"א:101, מוקד כב"ה:102**